**Osnovna škola Ivana Cankara**

Zagreb, Cankareva 10

Tel. 01/3702048; Fax.: 01/3777625

e-mail: cankarica@os-icankara-zg.skole.hr

http//www.os-icankara.hr

24. veljače 2023.

VODIČ ZA UPIS U PRVI RAZRED

|  |
| --- |
| **školska godina 2023./2024.** |

**Utvrđivanje psihofizičkog stanja djeteta obvezan je postupak koji prethodi djetetovu upisu u osnovnu školu.**

Psihofizičko stanje djeteta utvrđuje Stručno povjerenstvo Škole koje čine liječnica školske medicine, pedagoginja, psihologinja, edukacijska rehabilitatorica i učiteljica razredne nastave.

**Povjerenstvo OŠ Ivana Cankara utvrđivat će psihofizičko stanje školskih obveznika od 17. do 25. travnja 2023. godine*.***

**(sukladno *Pravilniku o postupku utvrđivanja psihofizičkog stanja djeteta, učenika te sastavu stručnih povjerenstava,* NN 67/14 i NN 67/20)**

**Utvrđivanje spremnosti za upis u prvi razred osnovne škole provodi se na sljedećim lokacijama:**

**a) Dom zdravlja Zagreb Zapad (Črnomerec), Prilaz baruna Filipovića 11**

**djecu pregledava liječnica školske medicine dr. Ana Šesto (isključivo za djecu koja pripadaju upisnom području OŠ Ivana Cankara)**

**- roditelji trebaju naručiti djecu na pregled putem aplikacije Terminko**

**b) OŠ Ivana Cankara, Cankareva 10, Zagreb**

**spremnosti za polazak u prvi razred utvrđuju psihologinja, pedagoginja, edukacijska rehabilitatorica te učiteljica razredne nastave**

**- procjena spremnosti za polazak u prvi razred u OŠ Ivana Cankara obvezna je za svu djecu koja se žele upisati u našu školu, neovisno o upisnom području kojem pripadaju**

**- roditelji trebaju rezervirati termin za procjenu spremnosti u Školi putem aplikacije Terminko**

***Terminko* poveznice:**


**upisno područje OŠ Ivana Cankara:** <https://www.terminko.hr>

**ostalo upisno područje:** <https://www.terminko.hr/lokacija/osivanacankara/drugo-upisno-podru-je-procjena-spremnosti-kolskih-obveznika>

Postupak procjene djetetove spremnosti za polazak u prvi razred **u školi traje do 90 minuta**.Roditelji će **u pisanom obliku** dobiti povratnu informaciju o rezultatima.

Ukoliko se utvrdi djetetova spremnost za polazak u prvi razred, istoga se dana u Školu mogu upisati školski obveznici koji pripadaju upisnom području OŠ Ivana Cankara.

Školski obveznici **koji pripadaju upisnom području ostalih škola moći će se upisati u OŠ Ivana Cankara uz predočenje potvrde o utvrđenoj spremnosti djeteta** (*obrazac 5*) **koju izdaje škola čijem upisnom području pripadaju.** Broj upisane djece s ostalih upisnih područja ovisit će o kapacitetima OŠ Ivana Cankara.

RAVNATELJ:

Boris Počuča, prof.